ওরান

ওরান বা ওয়াহরান (আরবি: وهران) উত্তর-পশ্চিম আলজেরিয়ার একটি শহর ও আলজেরিয়ার ওরান প্রদেশের রাজধানী। এটি ভূমধ্যসাগরের ওরান উপসাগরের উপকূলে অবস্থিত। ওরান আলজেরিয়ার ব্যস্ততম বন্দরগুলির একটি। এটি দেশটির একটি বাণিজ্যিক ও ব্যবসায়িক কেন্দ্র। এখানে উৎপন্ন দ্রব্যের মধ্যে আছে প্লাস্টিক দ্রব্য, রাসায়নিক দ্রব্য, ওয়াইন ও প্রক্রিয়াজাত খাদ্য। সাহারা মরুভূমি থেকে একটি পাইপলাইনের মাধ্যমে শহরটিতে প্রাকৃতিক গ্যাস সরবরাহ করা হয়। শহরটির দর্শনীয় স্থানগুলির মধ্যে আছে সান্তা ক্রুজের বিরাট ক্যাথিড্রাল, উসমানীয় তুর্কিরা যেটির নির্মাণকাজ শুরু করেছিলেন। ১৭৯৬ সালে নির্মিত মহান মসজিদ। এবং কাসবাহ। এখানে ১৯৬৫ সালে ওরান বিশ্ববিদ্যালয় এবং ১৯৭৫ সালে ওরান বিজ্ঞান ও প্রযুক্তি বিশ্ববিদ্যালয় স্থাপিত হয়। এছাড়া এখানে সঙ্গীত, নাট্যকলা, আবহবিদ্যা ও টেলিযোগাযোগ ইন্সটিটিউট অবস্থিত। ওয়াহরান(ওরানের আরবি প্রতিশব্দ) শব্দটি আরবি ওয়াহর থেকে এসেছে যার অর্থ সিংহ। স্থানীয় উপকথায় প্রচলিত আছে, ৯৭০ খ্রিস্টাব্দ পর্যন্ত লোকালয়ে সিংহ দেখা গেছে৷ সর্বশেষ সিংহ দুটি ওরানের নিকটবর্তী পাহাড়ে শিকার করা হয়, পরবর্তীতে যার নাম হয় "সিংহ পাহাড়" (লা মন্টাগনে দেস লায়ন্স)। ওরানের সিটি হলের সামনে দুটি বিশাল সিংহমূর্তি দেখা যায় যা শহরকে প্রতিনিধিত্ব করে। রোমান সাম্রাজ্যের সময়, ইউনিকা কলোনিয়া নামে একটি ছোট বসতি বর্তমান ওরান অঞ্চলে বিদ্যমান ছিল, কিন্তু মাগরেবের আরব বিজয়ের পরে এটি অদৃশ্য হয়ে যায়। বর্তমান ওরান মুর আন্দালুস ব্যবসায়ীদের দ্বারা ৯০৩ সালে স্থাপিত হয়। ১৫০৯ সালে কার্ডিনাল সিসনেরোসের অধীনে ক্যাসলিয়ানদের দ্বারা এটি দখল করা হয় এবং ১৭০৮ সালে অটোমানরা শহর জয় করার আগ পর্যন্ত পর্যন্ত এখানে স্পেনের সার্বভৌমত্ব বজায় থাকে। স্পেন ১৭৩২ সালে শহরটি পুনরায় দখল করে নেয়। কিন্তু একটি বাণিজ্য-কেন্দ্র হিসেবে এর মূল্য ব্যাপকভাবে হ্রাস পাওয়ায় স্পেনের রাজা চতুর্থ চার্লস ১৭৯২ সালে তুর্কিদের কাছে শহরটি বিক্রি করে দেন। উসমানীয় শাসন ১৮৩১ সাল পর্যন্ত স্থায়ী হয় এবং এরপর শহরটি ফরাসিদের অধীনে চলে যায়। ঊনবিংশ ও বিংশ শতাব্দীতে ফরাসী শাসনামলে ওরান একই নামের (৯২ নম্বর) একটি ডিপার্টমেন্ট এর রাজধানী ছিল। ১৯৪০ সালের জুলাই মাসে ফরাসিরা যখন আত্মসমর্পণের জন্য আল্টিমেটাম প্রত্যাখ্যান করে, ব্রিটিশ নৌবাহিনী বন্দরের ফরাসি যুদ্ধজাহাজে শেল বর্ষণ করে; নৌবহরটি যাতে জার্মানদের হাতে না পড়ে তা নিশ্চিত করার জন্য এই পদক্ষেপ নেওয়া হয়েছিল। কারণ নাৎসিরা ফ্রান্সকে পরাজিত করে প্যারিস দখল করেছিল। এই পদক্ষেপটির ফলে ব্রিটেনের প্রতি ভিচি শাসনের ঘৃণা বেড়ে যায় কিন্তু বিশ্বদরবারে এটা প্রমাণিত হয় যে ব্রিটিশরা নাৎসি জার্মান এবং তার মিত্রদের বিরুদ্ধে একাই লড়াই করবে। ভিচি সরকার দ্বিতীয় বিশ্বযুদ্ধের সময় ওরানকে ধরে রেখেছিল, যতক্ষণ না ১৯৪২ সালের শেষের দিকে অপারেশন টর্চের সময় মিত্ররা তার দখল নেয়। আলজেরিয়ার যুদ্ধের আগে, ১৯৫৪-১৯৬২ সালে, উত্তর আফ্রিকার যে কোনও শহরের মধ্যে ওরানে ইউরোপীয়দের অনুপাত ছিল সর্বোচ্চ। ১৯৬২ সালের জুলাই মাসে যুদ্ধবিরতি এবং ফ্রান্সের সাথে চুক্তির পরে, এফএলএন ওরানে প্রবেশ করে এবং একজন ইউরোপীয় দ্বারা গুলিবিদ্ধ হয়। এই হামলার প্রতিক্রিয়ায় একটি জনতা পাইড-নয়ের লোকালয়ে হামলা চালায় এবং ওরানের হাজার হাজার ইউরোপীয়কে হত্যা করে; ৪৫৩ জন "নিখোঁজ হয়েছে" বলে জানা যায়। এর ফলে ইউরোপীয়দের এক বিশাল অংশ ফ্রান্সে প্রস্থান করে, যা ইতোমধ্যে ধীরে ধীরে চলছিলো। যুদ্ধ শেষ হওয়ার অল্প সময়ের মধ্যেই ওরানে বসবাসকারী অধিকাংশ ইউরোপীয় ও আলজেরীয় ইহুদিরা ফ্রান্সে পালিয়ে যায় এবং তিন মাসেরও কম সময়ের মধ্যে ওরান তার জনসংখ্যার প্রায় অর্ধেক হারায়। এই জনসংখ্যার হ্রাস ইহুদিদের অনুরূপ, কারণ আলজেরিয়ার স্বাধীনতা যুদ্ধে ফ্রান্সের সমর্থনের পর অনেকে পালিয়ে যায়। যুদ্ধের অগ্রগতির সাথে সাথে, আলজেরিয়ার স্বাধীনতা সমর্থকরা ফ্রান্সের পক্ষাবলম্বনকারীদের হুমকি দেয়, ফলে তারা পালিয়ে যায়। ওরানের জলবায়ু আধা-শুষ্ক ধরনের (কৌপেন জলবায়ু শ্রেণিবিন্যাস অনুযায়ী বিএসকে/বিএসএইচ)। এখানে বার্ষিক বৃষ্টিপাতের পরিমাণ ৩২৬ মিমি (১৩ ইঞ্চি) যার অধিকাংশই ঘটে নভেম্বর থেকে মে এর মধ্যে। গ্রীষ্ম হচ্ছে বছরের উষ্ণতম সময় এবং বছরের উষ্ণতম মাসে (আগস্ট) সর্বোচ্চ তাপমাত্রা ৩২ ডিগ্রি সেলসিয়াস পর্যন্ত হয়ে থাকে। শীতকাল বছরের শীতলতম সময় এবং বছরের শীতলতম মাসের (জানুয়ারি) সর্বোচ্চ তাপমাত্রা প্রায় ১৭ ডিগ্রি সেলসিয়াস। যেহেতু ওরান উত্তর আলজেরিয়ায় অবস্থিত, এখানে ভূমিকম্পের ঝুঁকি বিদ্যমান। ১৭৯০ খ্রিস্টাব্দে সংঘটিত সর্বশেষ ভূমিকম্পে প্রায় ৩,০০০ লোক মৃত্যুবরণ করে। শহরের অসংখ্য পুরোনো দালানকোঠার ভূমিকম্প সহনশীলতা বাড়ানো হচ্ছে এবং নতুন অবকাঠামোসমূহ ভূমিকম্প সহনশীল করে নির্মাণ করা হচ্ছে। ২০১৯ সাল থেকে ওরানে ১৮টি পৌরসভা(ফরাসি: communal délégations) ও ৮৩টি কোয়ার্টার রয়েছে। রাই(Raï; আরবিতে "মতামত") নামক লোকসংগীতের উৎপত্তি ওরানে। আরব ও ইউরোপীয় প্রভাবে ১৯৩০ এর দশকে এ ধারার সৃষ্টি হয়। পরিবেশনকালে নারীদের মুখ্য ভূমিকা এবং ভালোবাসা ও মদ্য বিষয়ে ভোগবাদী গানের কথা থাকায় এ ধরনের সংগীত ঘিরে বিতর্ক অব্যাহত থাকে। ফলে এক্ষেত্রে কঠোর সরকারি নিয়ন্ত্রণের সূত্রপাত ঘটে যা পরবর্তীতে গ্রেফতার, জখম ও গুপ্তহত্যার দিকে প্রসারিত হয়। চেব হাসনি, খালেদ ও রাচিদ তাহাসহ অসংখ্য রাই সংগীতশিল্পীর উৎপত্তি ওরানে। বেহালাবাদক আকিম এল সিকামেয়াও ওরানে জন্মগ্রহণ করেন। ঐতিহ্যবাহী আলজেরীয় লেবুর সরবত ক্রেপন ওরানে উৎপত্তিলাভ করেছে। ওরান বৃহত্তর এলাকার জন্য একটি প্রধান বাণিজ্য কেন্দ্র হয়ে উঠেছে। আরজিউ হচ্ছে অঞ্চলটির তেল/গ্যাস বন্দর এবং সোনাত্রাচ দেশের বৃহত্তম তেল ও গ্যাস কোম্পানি। সোনেলগাজ এখানে একটি নতুন কংগ্রেস কেন্দ্র স্থাপন করেছে এবং ২০১০ সালে অনুষ্ঠিত তরলীকৃত প্রাকৃতিক গ্যাসের উপর ১৬তম আন্তর্জাতিক সম্মেলন ও প্রদর্শনী ওরানে অনুষ্ঠিত হয়, যা সারা বিশ্ব থেকে প্রায় ৩ হাজার দর্শক ও প্রধান প্রধান সংস্থাগুলোকে আকৃষ্ট করতে সক্ষম হয়। সকল দর্শনার্থীদের থাকার সুবিধার্থে বর্তমানে নতুন নতুন হোটেল নির্মাণাধীন রয়েছে এবং ভবিষ্যতে ভাসমান হোটেলও ব্যবহৃত হবে। নগরায়ণ বৃদ্ধির সাথে সাথে ওরানে পানির গুণগত মান ও ব্যবস্থাপনা ক্ষতিগ্রস্থ হচ্ছে; পানির গুণগত মানের এই পরিবর্তন সামুদ্রিক জীবন এবং পর্যটন চালিত এই শহরের সৈকতের অবস্থাকে প্রভাবিত করছে। বিলাসবহুল থেকে শুরু করে মৌলিক; ওরানে সবধরনের অসংখ্য হোটেল রয়েছে। এছাড়া আলজেরীয় বিশেষ খাবার ও অন্যান্য খাবারের জন্য রয়েছে অসংখ্য রেস্তোরাঁ। এছাড়া পর্যটকরা খুঁজে পাবেন বিভিন্ন ধরনের সিনেমা হল, আর্ট সেন্টার, আঞ্চলিক থিয়েটার, একটি ওপেন-এয়ার থিয়েটার, যাদুঘর, ওরানের ঐতিহাসিক শহর কেন্দ্র, সিদি এল হুয়ারি জেলা, পৌর উদ্যান, কারিগরি পণ্যসমৃদ্ধ মদিনা দিয়েদিদা, ক্যাথেড্রাল, দিয়েবেল মুরদিয়াদিয়ো এবং নিকটবর্তী সমুদ্রতীরস্থ রিসোর্ট। আহমেদ বেন বেলা বিমানবন্দর শহরের কেন্দ্র থেকে ১১.৯ কিমি (৭+৩⁄৮ মা) দূরে অবস্থিত। এছাড়া জাতীয় কোম্পানি অ্যালগরি ফেরিস ব্যবহার করে মার্সেই, সেটে, আলিকান্তে কিংবা আলমেরিয়া বন্দর থেকেও ওরানে পৌঁছানো যায়। দ্য গ্রেট মস্কও পর্যটকদের জন্য আরেক আকর্ষণ। ১৭৯৬ সালে ওরানে স্পেনীয় শাসনের অবসান উদযাপন করার জন্য এটি প্রতিষ্ঠিত করা হয়েছিলো। ওরানের সাথে নিম্নোক্ত নগরীসমূহের যমজ ও ভগিনীতুল্য সম্পর্ক বিদ্যমান: আউজদা, মরক্কো আলিকান্তে, স্পেন এলচে, স্পেন কাসাব্লাঙ্কা, মরক্কো (১৯৯৯) কায়রো, মিশর জারকা, জর্দান জেদ্দা, সৌদি আরব ডাকার, সেনেগাল ডারবান, দক্ষিণ আফ্রিকা তুলোঁ, ফ্রান্স দানস্ক, পোল্যান্ড বর্দো, ফ্রান্স (২০০৩) বিজার্তে, তিউনিসিয়া মেৎস, ফ্রান্স লিওঁ, ফ্রান্স স্ত্রাসবুর, ফ্রান্স(২০১৩) স্ফা, তিউনিসিয়া (১৯৮৯) হাভানা, কিউবা এছাড়াও, ওরানের সাথে ১টি নগরীর অংশীদারিত্ব ও সহযোগিতার সম্পর্ক রয়েছে: স্ত্রাসবুর, ফ্রান্স (২০১৫) খালেদ (জন্ম ১৯৬০), বিশিষ্ট রাই সংগীতশিল্পী ও বহু-যন্ত্রবাদক আরমন্ড মৌয়াল (১৯২৫-৮৮), ওরানে জন্মগ্রহণকারী ফরাসি ক্ষুদ্র-তলোয়ারবাজি (ইংরেজি:épée fencing) বিশ্ব-চ্যাম্পিয়ন বাগদাদ বোয়েঁদিয়া (জন্ম ১৯৯১), ফুটবলার ইভ সেঁ লরাঁ (ডিজাইনার)|ইভ সেঁ লরাঁ]] (১৯৩৬–২০০৮), ওরানে জন্মগ্রহণকারী ফরাসি ফ্যাশন ডিজাইনার মিলো মোরাদ বেনামারা (জন্ম ১৯৭৭), অভিনেতা আবদেররাহমেন হাদি-সালাহ (জন্ম ১৯২৮), ওরানে জন্মগ্রহণকারী ভাষাবিদ মুস্তফা গুরবাল (জন্ম ১৯৮৫), ফুটবল রেফারি "Algeria: The provinces of the People's Democratic Republic of Algeria as well as all cities of over 25,000 inhabitants"। CITYPOPULATION। ২০১৪-০৮-১৭ তারিখে মূল থেকে আর্কাইভ করা। সংগ্রহের তারিখ ২০২১-০৪-০৭।  "আলজেরিয়ার ওরান শহরের ইতিহাস (ফরাসি ভাষায়: Histoire de la ville d'Oran en Algérie)"। web.archive.org। ২০১৪-১২-২৩। Archived from the original on ২০১৪-১২-২৩। সংগ্রহের তারিখ ২০২২-০১-০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "The Jewish Community of Oran, Algeria | Beit Hatfutsot"। Beit Hatfutsot (ইংরেজি ভাষায়)। ২০১৮-০৬-১২ তারিখে মূল থেকে আর্কাইভ করা। সংগ্রহের তারিখ ২০২২-০২-০৯।  Benjamin Stora, Algeria, 1830–2000: A Short History (Cornell University Press, 2004) p105 "Algérie 1962 : La vérité sur les massacres d'Oran - L'EXPRESS"। web.archive.org। ২০১২-০৮-১৩। Archived from the original on ২০১২-০৮-১৩। সংগ্রহের তারিখ ২০২২-০২-০৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "ওরান"। Jewish Virtual Library। ২০১৬-১১-১৩ তারিখে মূল থেকে আর্কাইভ করা। সংগ্রহের তারিখ ২০২২-০২-০৯।  "World Weather Information Service - Oran"। web.archive.org। ২০১১-০১-০৪। Archived from the original on ২০১১-০১-০৪। সংগ্রহের তারিখ ২০২২-০১-১০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Climatebase.ru - Oran, Algeria"। web.archive.org। ২০১৩-০৫-০২। Archived from the original on ২০১৩-০৫-০২। সংগ্রহের তারিখ ২০২২-০১-১০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "The keys to Oran"। Hürriyet Daily News (ইংরেজি ভাষায়)। ডিসেম্বর ১৪, ২০১৩। সংগ্রহের তারিখ ২০২২-০১-১০।  "AG extraordinaire aujourd'hui: L'APC d'Oran passera de 12 à 18 délégations communales (ফরাসি ভাষায়)"। www.lequotidien-oran.com। সংগ্রহের তারিখ ২০২২-০১-১৫।  "Quarters of Oran explained"। everything.explained.today। সংগ্রহের তারিখ ২০২২-০১-১৫।  Joan, Gross (২০০২)। Jonathan Xavier and Renato Rosaldo, সম্পাদক। "Arab Noise and Ramadan Nights: Rai, Rap and Franco-Maghrebi Identities" The Anthology of Globalization: A Reader। Oxford: Blackwell।  Romero, Angel (২০১৬-০৬-০৯)। "Artist Profiles: Akim El Sikameya | World Music Central" (ইংরেজি ভাষায়)। সংগ্রহের তারিখ ২০২২-০১-২৩।  GOUAL (২০২১-০৭-২৭)। KOI VOIR A ORAN (ফরাসি ভাষায়)। GOUAL।  Akoun, André (২০০৪)। Né à Oran: autobiographie en troisième personne (ফরাসি ভাষায়)। Editions Bouchène। আইএসবিএন 978-2-912946-88-1।  Tayeb A, Chellali M, Hamou A, Debbah S (১৫ সেপ্টেম্বর ২০১৫)। "আলজেরিয়ার ওরানের উপকূলীয় সামুদ্রিক পরিবেশে শহুরে ও শিল্প বর্জ্যের প্রভাব (ইংরেজি ভাষায়)"। Marine Pollution Bulletin। ৯৮ (১-২):২৮১-২৮৮। ডিওআই:10.1016/j.marpolbul.2015.07.013। পিএমআইডি 26164780। সংগ্রহের তারিখ ৯ ফেব্রুয়ারি ২০২২। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) [স্থায়ীভাবে অকার্যকর সংযোগ] "Visit Oran - Great Mosque"। web.archive.org। ২০১৬-১১-০৯। Archived from the original on ২০১৬-১১-০৯। সংগ্রহের তারিখ ২০২২-০২-০৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Jumelage" (ফরাসি ভাষায়)। ২০২২-০৬-০১ তারিখে মূল থেকে আর্কাইভ করা। সংগ্রহের তারিখ ২০২২-০১-২১।  "Curiosas anécdotas de la ciudad de Alicante - Blog La Lonja"। Hostal La Lonja (স্পেনীয় ভাষায়)। ২০২০-০৪-০৬। সংগ্রহের তারিখ ২০২২-০১-২১।  "eThekwini Online - Sister Cities Home Page"। web.archive.org। ২০১১-০৮-১০। Archived from the original on ২০১১-০৮-১০। সংগ্রহের তারিখ ২০২২-০১-২১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Jumelages"। Site officiel de la ville de Toulon (ফরাসি ভাষায়)। ২০১৪-১০-২১। সংগ্রহের তারিখ ২০২২-০১-২১।  "Bordeaux : Découvrir Bordeaux - Europe et International"। web.archive.org। ২০১৩-০২-০৭। Archived from the original on ২০১৩-০২-০৭। সংগ্রহের তারিখ ২০২২-০১-২১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Wayback Machine" (পিডিএফ)। web.archive.org। Archived from the original on ২০১৩-০৬-০৪। সংগ্রহের তারিখ ২০২২-০১-২১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Coopérations et partenariats"। www.strasbourg.eu (ফরাসি ভাষায়)। ২০২২-০১-২১ তারিখে মূল থেকে আর্কাইভ করা। সংগ্রহের তারিখ ২০২২-০১-২১।  উইকিভ্রমণে ওরান সম্পর্কিত ভ্রমণ নির্দেশিকা রয়েছে। Wikisource has the text of the 1911 Encyclopædia Britannica article Oran. EasyOran—(ফরাসি ভাষায়) The Oran electronic guide Visit Oran—Voted in 2007 as "Oran's best website" by the ministry of culture and Panoramic Tours. Mostly dedicated to tourism. Features photo galleries, short films, news, city guides & information, hotel info & reservation forms, forum... Le Souk d'Oran[স্থায়ীভাবে অকার্যকর সংযোগ]—Oran student's community Oran's Community FORUM—The Community Discussion Forum for Oran and tourism. (ইংরেজি ভাষায়) Audio interview with Oran resident about life in Oran. Oran MAPS ওয়েব্যাক মেশিনে আর্কাইভকৃত ২০১৮-১০-১০ তারিখে—Detailed maps of the Oran Region and City. (ফরাসি ভাষায়) Oran-dz উইকিমিডিয়া কমন্সে Oran সংক্রান্ত মিডিয়া রয়েছে।